En middelsstor til stor, kraftig, blank, brunsvart hornbille, kroppen mer eller mindre sylindrisk. Hos denne arten har to korte, skarpe horn på sidene av pronotum og et langt, flatt, i spissen kløvet horn rett bak hodet. Gropen mellom de tre hornene er kraftig punktert. Pronotum er glatt og blankt over hele overflaten. Hos hunnen mangler hornene på sidene, og hornet i midten er redusert til en liten knøl, her er det en rundet uthulning foran på pronotum, pronotums fremre del har kraftig, nettmasket mikroskulptur. Antennene er korte og vifteformede. Dekkvingene er blanke, fint og ganske spredt punkterte. Undersiden er kledt med lange, rødlige hår.